Sagunt a Escena serà el component cultural dels Gay Games 2026
19 de novembre 2021

El festival de teatre, dansa, música i circ ‘Sagunt a Escena’ formarà part dels Gay Games 2026, sent este festival l'aportació cultural que es realitza des de la Comunitat Valenciana i el nostre municipi a este esdeveniment esportiu mundial, que lluita per l'acceptació de la igualtat i de la diversitat sexual.

Este festival està organitzat pel Institut Valencià de Cultura de la Conselleria d'Educació, Cultura i Esport, en col·laboració amb l'Ajuntament de Sagunt i la Diputació Provincial de València i este any 2021 ha celebrat la seua XXXVIII edició.

La regidora de Cultura, Asun Moll, ha destacat que «**ens congratula molt la notícia que València siga seu dels Gay Games 2026 perquè, com bé diu el programa de candidatura, Sagunt serà seu cultural, la part cultural que oferisca estos jocs en el nostre programa de ‘Sagunt a Escena’ i que així es va presentar com un dels mèrits a la comissió avaluadora que ens va visitar el 15 d'agos**t».

A més, Moll ha explicat que estos jocs coincidiran amb ‘Sagunt a Escena’ i «**haurem de fer honor a eixe tribut de ser representació internacional. Apostem per un programa més complet, i per descomptat l’Institut Valencià de Cultura i l'Ajuntament de Sagunt esperem estar a l'altura i donar a conéixer este programa nostre a la nostra ciutat i vendre ‘Sagunt a Escena’ fora de les nostres fronteres**».

València ha sigut la guanyadora de les ciutats en les quals es podien celebrar els Gay Games en l'any vinent 2026 després de tres mesos de preparació per a la candidatura. En eixe sentit, Sagunt es convertirà en subseu d'este esdeveniment esportiu i cultural mundial. La candidatura de la ciutat de València competia per a ser la seu amb les ciutats de Munic i Guadalajara (Mèxic).

El mes d'agost passat l'Ajuntament de Sagunt i l’Institut Valencià de Cultura rebien en el Teatre Romà, en el marc del festival 'Sagunt a Escena', a tot el Comité Internacional Seleccionador de la seu dels Gay Games.

![](/media/o2lntgcv/c-gay-games.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/sagunt-a-escena-sera-el-component-cultural-dels-gay-games-2026/ "Facebook")
*   [](http://twitter.com/share?url=https://aytosagunto.es/va/actualitat/sagunt-a-escena-sera-el-component-cultural-dels-gay-games-2026/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-a-escena-sera-el-component-cultural-dels-gay-games-2026/ "Linked In")
*   [](mailto:?body=https://aytosagunto.es/va/actualitat/sagunt-a-escena-sera-el-component-cultural-dels-gay-games-2026/)